બાળકને માહિતી તો વર્ગખંડમાં મળે છે, પરંતુ બાળકોમાં સંસ્કારોના સિંચનની સાથે સાહસ, સર્જનાત્મકતા, સંશોધનશક્તિ, વિચારશક્તિ, સહકારની ભાવના જેવા ગુણોનો વિકાસ નૈતિક મૂલ્યવર્ધક રમતો દ્વારા સરળતાથી થાય તે માટે આ વિશિષ્ટ ‘બાળ મહોત્સવ’નું આયોજન કરાયું, એમ બી. એ. પી. એસ. સ્વામિનારાયણ સંસ્થાના વરિષ્ઠ સંતવર્ય પૂજ્ય સાધુ બ્રહ્મવિહારીદાસજીએ રવિવારે BAPS વિદ્યામંદિર, રાયસણ ખાતે આયોજિત ‘બાળ મહોત્સવ’ના ઉદ્‌ઘાટન બાદ જણાવ્યું હતું.